জানা গেছে, আওয়ামী লীগের আইনজীবী মহল সরকারের বিভিন্ন মহলকে ইতোমধ্যে অবহিত করেছে যে, জিয়া অরফানেজ ট্রাস্ট দুর্নীতি মামলায় খালেদা-তারেকের সাজা হবে। এ মামলার সকল ‘গ্রাউন্ড’ই সাজা হওয়ার মতো। খালেদা জিয়া ও তারেককে মামলার চাপে রাখা গেলে বিএনপির নড়াচড়া করার সুযোগ থাকবে না। কারণ,বিএনপির নেতারাও বুঝে গেছে মামলায় মা-ছেলে দুজনই দোষী সাব্যস্ত হবেন। তাই এ বছর খালেদা-তারেকের মামলা নিয়েই ব্যস্ত থাকবে আওয়ামী লীগ। এরই মধ্যে আগামী ২ জুন খালেদা জিয়া আদালতে হাজির না থাকলে তার বিরুদ্ধে গ্রেফতারি পরোয়ানা জারি করার চাপ রয়েছে। অন্যদিকে তারেক জিয়াকেও দেশে ফিরিয়ে আনার একটি প্রক্রিয়া চলছে সরকারের ভেতরে।